QORTI ĊIVILI PRIM' AWLA ONOR IMĦALLEF DR FRANCESCO DEPASQUALE LL.D. LL.M. (IMLI) Seduta ta' nhar l-Erbgħa Tletin (30) ta' Ġunju 2021 Rikors Numru 651/17 FDP Fl-ismijiet Emerson Borg Rapa (ID 289261M) Vs Joseph u Marika konjuġi Borg Rat ir-rikors datat 10 ta' Lulju 2021, li permezz tiegħu r-rikorrent talab is-segwenti: Illi r-rikorrenti għamel żmien f'relazzjoni ma' bint l-intimati. Illi tul dan il-perjodu huwa għex bi qbil ma' l-imsemmija bint u l-intimat fil- fond numru 71 Triq l-Għadajjar, Il-Baħrija, Ir-Rabat (Malta); Illi l-fond hawn indikat huwa propjeta tal-intimati; Illi bi qbil ma' l-istess intimati l-esponenti għamel diversi benefikati fl- imsemmi fond, liema benefikati jikkonsistu f'xogħolijiet ta' żebgħa tal- fond kollu, xiri ta' madum u kamra tal-banju, xiri ta' għamara, bibien u kif ukoll ħlasijiet għal komunikazzjoni u installar ta' dawl u ilma; Illi llum il-ġurnata r-relazzjoni ta' bejn ir-rikorrenti u bint l-intimati spiċċat u meta l-esponenti talab li jitħallas tax-xogħolijiet u effetti mobbli li kien xtara, l-istess intimati oġġezzjonaw li l-esponenti jitħallas ta' dak li kien nefaq bħala spejjeż fl-imsemmi fond; Illi bl-aġir tagħhom, l-intimati qed jagħmlu arrikkiment indebitu u dana għaliex ir-rikorrenti spiċċa biex ħareġ spejjeż għal benefikati u effetti mobbli li llum qed jitgawdew minn l-istess intimati; Illi minkejja li interpellati sabiex jagħmlu tajjeb għal-flus li nefaq ir- rikorrenti, l-intimati baqgħu inadempjenti u għalhekk kellha ssir dina l-kawża; Jgħidu għalhekk il-konvenuti intimati għaliex ma' għandhiex dina l- Onorabbli Qorti jogħġobha:- 1. Tiddikjara li r-rikorrenti għamel diversi benefikati konsistenti f'żebgħa tal-fond, xiri ta' għamara, xiri ta' kamra tal-banju, xiri ta' bibien u installar ta' dawl u ilma fil-proprjeta tal-intimati numru 71, Triq l- Għadajjar, Il-Baħrija, Ir-Rabat (Malta), liema benefikati qed jitgawdew esklussivament minn l-istess intimati; Tiddikjara li peress li r-rikorrenti baqa' ma tħallasx ta' dawn il- benefikati u xiri ta' għamara, l-intimati qed jagħmlu arrikkiment indebitu; Tillikwida jekk hemm bżonn bl-opera ta' periti nominandi, il-valur fi flus li l-intimati għandhom iħallsu lir-rikorrenti tal-benefikati u xiri ta' għamara li huwa għamel fil-fond numru 71 Triq l-Għadajjar, Il-Baħrija, Ir-Rabat (Malta); Tordna lill-intimati jħallsu lir-rikorrenti, l-ammont hekk likwidat; Bl-ispejjeż, bl-imgħax legali u b'hekk l-intimati minn issa jibqgħu nġunti għas-subizzjoni. Rat illi fil-25 ta' Settembru 2017 l-intimati laqgħu għal dak mitlub billi ressqu s- segwenti difiżi: Illi din il-kawża hija infondata fil-fatt u fid-dritt; Illi dawn ix-xogħolijiet li qiegħed jallega li għamel ir-rikorrent saru bla ebda qbil bejnu u bejn l-intimati. L-intimati qatt ma qabbduh jagħmel xi xogħolijiet fil-propjeta' tagħhom; Illi r-rikorrenti kien qiegħed jgħix ġewwa l-propjeta' tal-intimati mingħajr ebda ħlas għal seba' snin. Jekk se mai għamel xi ameljoramenti ġol-fond, dan għamlu buona volonta tiegħu għax l- intimati qatt ma qabbduh jagħmel dawn l-ameljoramenti; Illi jekk dawn l-ameljoramenti saru, dawn ma sarux għall-intimati, iżda saru sabiex ir-rikorrenti innifsu jgawdi minnhom hu stess peress li kien jgħix ġewwa l-istess fond għal numru ta' snin; Illi l-intimati m'humiex jagħmlu arrikkiment indebitu għax jekk ir- rikorrenti ħareġ spejjeż għal benefikati u effetti mobbli, dan għamlu sabiex ikun jista' jgawdi minnhom hu nnifsu, uliedu, u terza persuna Nicola Patiniott li mhix il-leġittimu kontradittur u mhux mill-intimati; Illi r-rikorrenti m'għadux igawdi mix-xogħolijiet li qiegħed jallega li għamel wara deċiżjoni li ħa hu stess sabiex iwaqqaf ir-relazzjoni tiegħu minn ma' bint l-intimati u għalhekk ma baqax jgħix fil-propjeta' tagħhom. L-intimati fl-ebda ħin ma keccewh mill-propjeta' tagħhom u sal-lum il-ġurnata uliedu stess għadhom igawdu mix-xogħolijiet li qiegħed jallega li għamel ir-rikorrenti; Illi għalhekk l-intimati m'għandhomx iħallsu lir-rikorrent ta' xogħlijiet li setgħu saru sabiex ir-rikorrenti inniffsu igawdi fiż-żmien li dan dam jgħix mingħajr ebda ħlas fil-propjeta' tagħhom. Rat illi bejn id-9 ta' Novembru 2017 u l-20 ta' Marzu 2018, il-kawża kienet differita għat-transazzjoni, li eventwalment ma seħħx. Rat illi fl-20 ta' Marzu 2018, il-kawża ġiet differita għall-provi. Rat l-affidavit ta' Emerson Borg Rapa, ippreżentat fit-12 ta' Ġunju 2018, flimkien ma' prospett ta' dak minnu pretiż, li jammonta għal €23,384 u riċevuti relattivi (fol 26). Rat illi fl-14 ta' Settembru 2018, l-intimati ppreżentaw rikors fejn talbu li dina l- Qorti tiddikjara illi m'għandhiex kompetenza tisma' l-kawża peress illi r-riċevuti ppreżentati jammontaw għal €14,820.27 (fol 82) u għalhekk kienu ta' kompetenza tal-Qorti tal-Maġistrati, għal liema talba r-rikorrenti oġġezzjona (fol 84). Rat illi dina l-Qorti ħadet konjizzjoni tal-każ fil-11 ta' Ottubru 2019 fejn, fost affarijiet oħra, ddikjarat illi r-rikors tal-14 ta' Settembru 2018 ser jiġi kkunsidrat fis-sentenza finali (fol 95). Rat illi fid-9 ta' Lulju 2020, ir-rikorrenti ddikjara illi ma kellux aktar provi Semgħet ix-xhieda ta' l-intimat Joseph Patiniott, mogħtija fit-13 ta' Jannar 2021 (fol x'jippreżenta. Semgħet ix-xhieda ta' Nicola Patiniott, bint l-intimat u li magħha r-rikorrenti kellu relazzjoni għal ħames snin u nofs (fol 112). Semgħet il-kontro eżami ta' Joseph Patiniott illi saret fl-4 ta' Marzu 2021 (fol 119). Semgħet il-kontro eżami ta' Emerson Borg Rapa illi saret fl-4 ta' Marzu 2021 (fol 125). Rat illi fl-4 ta' Marzu 2021, il-provi kollha ġew dikjarati magħluqa w il-kawża tħalliet għas-sottomissjonijiet finali bil-miktub. Rat is-sottomissjonijiet bil-miktub tal-konsulent legali ta' l-intimati ippreżentati fit- 3 ta' Mejju 2021 (fol 131). Rat illi r-rikorrent ma ppreżenta ebda sottomissjonijiet bil-miktub. Rat illi fis-6 ta' Mejju 2021 il-kawża ġiet differita għas-sentenza għal-lum. Jirriżulta, mill-assjem tal-provi prodotti, illi r-rikorrent, Emerson Borg Rapa, kien f'relazzjoni ma' bint l-intimati, ossija Nicole Patiniott, u minn tali relazzjoni huma għandhom żewġt it-tfal. Jirriżulta illi tali relazzjoni damet għaddejja ħames snin u nofs u llum il-ġurnata Jirriżulta illi fil-bidu tar-relazzjoni tagħhom, ir-rikorrent u Nicole Patiniott kienu qed jgħixu flimkien ġewwa Ir-Rabat (Malta) u kellhom tarbija flimkien. Sussegwentement, l-intimati, li kellhom id-dar tagħhom ġewwa 71, Triq l- Għadajjar, Il-Baħrija, Ir-Rabat (Malta), ddeċidew illi jibnu żewġ appartamenti fuq l-arja tal-post tagħhom, għaż-żewġt it-tfal li kellhom, waħda minnhom tkun Nicole Patiniott. Hekk kif il-bini tal-post fi stat ġebel u saqaf kien tlesta, huwa għadda l-appartament lit-tifla tiegħu Nicole Patiniott u r-rikorrenti, li kienu għadhom flimkien, sabiex ilestu l-post u jibdew jabitaw fih huma flimkien mat-tfal tagħhom, peress illi sa issa l- koppja issa kellhom żewġt it-tfal. Jirriżulta illi tali post ingħata lilhom mill-intimati ġebel u saqaf, u saru ħafna xogħolijiet mill-koppja, li tħallsu mir-rikorrent, inkluż xogħolijiet illi saru minn persuni mqabbda mill-intimati u li tħallsu mir-rikorrent, li jaħdem bħala Warehouse Operator. Jirriżulta illi, bħala koppja, r-rikorrenti u Nicole Patiniott kellhom d-diffikultajiet tagħhom u, darba minnhom, kellhom ġlieda bejniethom u r-rikorrenti telaq 'il barra mill-appartament fejn kienu qed jgħixu flimkien u ma reġgħax mar lura. Jirriżulta illi r-rikorrent jikkontendi illi huwa tkeċċa 'l barra mid-dar mill-intimat Joseph Patiniott, illi kien joqgħod taħthom u kien preżenti għall-ġlied bejn ir-rikorrent u bejn Nicola Patiniott, fatt illi l-intimat Joseph Patiniott jikkontesta iżda li Nicole Patiniott, fix-xhieda tagħha, qatt ma ntalbet tirrspondi dwarha. Jirriżulta illi, eventwalment, ftit wara illi r-rikorrent telaq mill-appartament, huwa nieda l-proċeduri odjerni sabiex jitħallas tal-ispejjeż kollha illi huwa inkorra f'xogħolijiet u għamara illi huwa għamel f'tali fond. Jirriżulta illi l-intimati, filwaqt illi jikkonfermaw illi l-għamara kollha illi kienet inxtrat mir-rikorrent għadha fl-appartament u qed tintuża minn Nicola Patiniott w it- tfal tagħhom, saħqu illi kwalsiasi spiża illi saret fil-fond kienet 'buona volonta' tiegħu w għalhekk ma kellu jitħallas xejn. Ikkunsidrat Jirriżulta fatt mhux ikkontestat illi l-appartament illi fih ir-rikorrent kien qiegħed jgħix ma' Nicola Patiniott kien mibni minn l-intimati, illi tellgħu u kkonsenjaw fi stat ta' ġebel u saqaf lil Nicola Patiniott. Jirriżulta wkoll illi l-post kellu bżonn li jsirulu xogħolijiet u jiġi arredat sabiex ikun abitabbli għar-rikorrent u Nicola Patiniott, liema xogħolijiet u għamara tħallsu minn xi ħadd. Jirriżulta illi r-rikorrenti jisħaq illi huwa ħallas għal kollox, u ta' dana huwa ippreżenta sensiela ta' riċevuti maħruġa f'ismu kif ukoll uħud f'isem Nicola Patiniott jew Joseph Patiniott, in sostenn mal-pretensjoni tiegħu għall-ħlas. Mill-banda l-oħra, l-intimat saħaq illi ħallas għal kollox hu, iżda ma ressaq ebda tip ta' riċevuta jew prova f'dan is-sens. L-istess jista' jingħad dwar Nicola Patiniott li stqarret illi hija kienet taħdem ftit part time u kienet għaddietilha xi flus iz-zija tagħha filwaqt illi nsistiet illi kull ma ħallas ir-rikorrent kien maqsum magħha bil- flus li kellha. Il-Qorti ma tistax ma tosservax illi l-kredibbilta tax-xhieda quddiem dina l-Qorti hija fundamentali stante illi tinstab rinfaċċjata b'żewġ verżjonijet ta' fatti dijametrikament opposti. Tenut kont ta' dan, il-Qorti ma tistax ma tosservax illi filwaqt illi r-rikorrent kien kapaċi jippreżenta serje ta' riċevuti dettaljati, l-intimati kif ukoll Nicola Patiniott ma ressqu ebda riċevuta u/jew xhieda in sostenn tal-allegazzjoni tagħhom illi huma kienu ħallsu. Apparti minn hekk, l-Qorti ma tistax ma' tosservax illi filwaqt li l- intimat jisħaq illi huwa ħallas x-xogħolijiet kollha tad-dar, Nicola Patiniott tgħid illi hija ħallset nofs l-għamara – liema għamara hija stqarret għadhom kollha qed jintużaw fil-fond sa' llum. Il-Qorti tirrileva illi l-verżjoni tal-fatti kif spjegati u ppruvati mir-rikorrent huma ferm aktar kredibbli u korroborati mill-verżjoni tal-fatti neboluża w ġenerika pprovduta mill-intimati, u għalhekk qiegħda tqis il-fatti kien indikati mir-rikorrenti bħala aktar kredibbli minn dawk tal-intimati. Il-Qorti tosserva wkoll illi jirriżulta ben ippruvat illi l-fond ingħadda lil Nicola Patiniott u r-rikorrent fi stat ta' ġebel u saqaf u kellhom isiru spejjeż sabiex il-post jitlesta, liema spejjeż jidher illi tħallsu prinċipalment mir-rikorrent. Il-Qorti, kif ġia irrilevat aktar 'il fuq, ġiet mogħtija serje ta' dokumentazzjoni mingħand ir-rikorrenti, u dawna permezz ta' mazz riċevuti u invoices ppreżentati bl-ebda mod loġiku u mingħajr ebda indikazzjoni mal-prospett ppreżentat mir- rikorrent flimkien ma' tali dokumentazzjoni. Il-Qorti tosserva wkoll illi ħafna mir-riċevuti huma indikati f'isem Emerson Borg Rapa, filwaqt illi hemm ħafna riċevuti fiskali maħruġa minn ħwienet tal-merċa illi, għalkemm mhux maħruġa speċifikatament f'isem Emerson Borg Rapa, huma indikazzjoni suffiċjenti illi dawna tħallsu minn Emerson Borg Rapa inniffsu, u dana peress illi riċevuta fiskali tingħata lil minn jakkwista minn ħanut, u l-Qorti tasal għall-konkluzjoni illi la darba dawna r-riċevuti huma fil-pussess tar-rikorrent, dana jfisser illi ħallashom hu. Il-Qorti tosserva wkoll illi hemm xi riċevuti illi huma maħruġa fisem Nicole Patiniott jew Joseph Patiniott, u dawna r-riċevuti ma humiex ser jitqiesu bħala imħallsa mir- rikorrent. Il-Qorti, tirrileva illi r-rikorrent ippreżenta prospett ta' dan minnu pretiż u stqarr fix-xhieda tiegħu illi huwa ppreżenta dokumentazzjoni in sostenn ta' dak minnu mitlub. Madanakollu, il-Qorti tirrileva s-segwenti: a. Dwar l-ammont ta' €1,580 relatat ma' 'Xuereb Belli', jirriżulta illi l-quote u l- ħlas inizzjali sar minn "Patiniott" u l-unika riċevuta f'isem ir-rikorrent jammonta għal €270 – għalhekk, huwa dan l-ammont biss illi ser jiġi kkunsidrat bħala dovut lir-rikorrent. b. Dwar l-ammont ta' €505.73 relatat ma' 'G Molton (żebgħa)', jirriżulta illi l-unika riċevuta f'isem Emerson Borg Rapa hija dik ammontanti għal €227.36 - għalhekk, huwa dan l-ammont biss illi ser jiġi kkunsidrat bħala dovut lir- rikorrent. c. Dwar l-ammont ta' €50 għal Anthony Giacomotto, ma jirriżulta ebda riċevuta ppreżentata, u għalhekk tali pretensjoni ma hijiex ser tiġi kkunsidrata a favur tar-rikorrent. d. Dwar l-ammont ta' €644 relatat ma' 'Blokrete Ltd', jirriżulta illi r-riċevuta fil-pussess tal-Qorti, ġewwa l-envelop a fol 81, huwa ta' €6.44, u mhux dak indikat fil-prospett - għalhekk, huwa dan l-ammont biss illi ser jigi kkunsidrat bħala dovut lir-rikorrent. e. Dwar l-ammont ta' €4,000 għal 'John Galea Coppola Aluminium', ma jirriżulta ebda riċevuta ppreżentata, u għalhekk tali pretensjoni ma hijiex ser tiġi kkunsudrata a favur tar-rikorrent. f. Dwar l-ammont ta' €750 għal 'Meters Dawl/Ilma', ma jirriżulta ebda riċevuta ppreżentata, u għalhekk tali pretensjoni ma hijiex ser tiġi kkunsudrata a favur tar-rikorrent. Jirriżulta illi fil-prospett tiegħu, r-rikorrent indika illi t-talba tiegħu kienet għal Jirriżulta illi, l-ammonti illi għalihom jirriżulta li hemm riċevuti jammonta għal €16,991.79. Is-somom l-oħra pretiżi ma humiex korroborati minn riċevuti, u għalhekk ma jistgħux jitqiesu minn dina l-Qorti bħala ppruvati. Għaldaqstant, il-Qorti tqis illi jirriżulta ben ippruvat illi r-rikorrent ħallas l-ammont ta' €16,991.78 sabiex il-fond, propjeta ta' l-intimati, 71, Triq l-Għadajjar, Il-Baħrija, Ir-Rabat (Malta) jitlesta sabiex ikun jista' jiġi użat bħala residenza, liema fond għadu qed jintuża minn bint l-intimat, Nicola Patiniott. Konsiderazzjoni finali Il-Qorti tirrileva illi fl-14 ta' Settembru 2018 l-intimati talbu lill-Qorti tiddikjara illi ma għandhiex kompetenza tisma' l-każ odjern stante illi l-pretenzjoni hija ta' anqas minn €15,000. Il-Qorti tosserva illi l-prospett tar-rikorrent kien ta' €23,384.16 u jirriżulta li din l- Qorti sabet riċevuti fl-import totali ta' €16,991.78 illi jgħajtu lir-rikorrenti. Għaldaqstant, il-Qorti hija perplessa kif l-intimati w il-konsulent legali tagħhom setgħu waslu għal konklużjoni li l-ammont kien anqas minn dik ta' kompetenza ta' dina l-Qorti, u tasal għal konklużjoni illi dina kienet biss att frivola u vessatorja ta' l-intimati, stante illi dak minnhom mitlub ma huwiex minnu – għalhekk, dak mitlub fir-rikors tat-14 ta' Settembru 2018 qiegħed jigi miċħud. Konklużjoni Il-Qorti; Wara illi rat l-atti kollha proċesswali u semgħet ix-xhieda; Wara illi rat is-sottomissjonijiet bil-miktub ta' l-intimati; Tgħaddi biex taqta' u tiddeċiedi l-vertenza billi: Tiċħad l-eċċezzjonijet kollha ta' l-intimati. Tilqa' t-talba tar-rikorrent u għalhekk; Tiddikjara li r-rikorrenti għamel diversi benefikati konsistenti f'żebgħa tal-fond, xiri ta' għamara, xiri ta' kamra tal-banju, xiri ta' bibien u installar ta' dawl u ilma fil- proprjeta tal-intimati numru 71, Triq l-Għadajjar, Il-Baħrija, Ir-Rabat (Malta), liema benefikati qed jitgawdew esklussivament minn l-istess intimati; Tiddikjara li peress li r-rikorrenti baqa' ma' tħallasx ta' dawn il-benefikati u xiri ta' għamara, l-intimati qed jagħmlu arrikkiment indebitu; Tillikwida il-valur fi flus li l-intimati għandhom iħallsu lir-rikorrenti tal-benefikati u xiri ta' għamara li huwa għamel fil-fond numru 71 Triq l-Għadajjar, Il-Baħrija, Ir-Rabat (Malta) fl-ammont komplessiv ta' sittax-il elf, disgħa mija u wieħed u disgħin Euro u tmienja u sebgħin ċenteżmu (€16,991.78); Tordna lill-intimati jħallsu lir-rikorrenti, l-ammont ta' sittax-il elf, disgħa mija u wieħed u disgħin Euro u tmienja u sebgħin ċenteżmu (€16,991.78); Bl-ispejjeż kontra l-intimati. Bl-imgħax mid-data tas-sentenza sad-data tal-pagament effettiv. Francesco Bonnici Mallia LL.D. LL.M. (IMLI) Imħallef Rita Guazzo Deputat Registratur